open-index/open-wikipedia-markdown huggingface dataset:
HTC Pure

**HTC Pure** er en Windows Mobile-basert mobiltelefon (smartphone) som blir produsert av HTC. Den ble lansert i oktober 2009. Den er en modifisert versjon av HTC Touch Diamond2, med bl.a. endret design og nyere Windows Mobile-versjon, og er lansert av AT&T. 

Mobilen har en 3,2 tommer stor resistiv touchskjerm, og har bl.a. GPS, wi-fi og et kamera med 5 megapiksler. 

## Spesifikasjoner
*Skjerm: 3,2 tommer, autorotasjon
*Skjermoppløsning: 480 x 800
*Styring: touchskjerm (TouchFLO™ 3D interface) med zoomfelt
*Batteri: 1100 mAh (Li-Ion)
*Taletid: 5,6 timer (GSM), 5 timer (WCDMA)
*Standbytid: 15 dager (GSM), 20,8 dager (WCDMA)
*Kamera: 5 megapiksler med autofokus (sekundærkamera: 640 x 480)
*GPS og A-GPS
*528 MHz Qualcomm prosessor
*RAM: 288 MB
*ROM: 512 MB
*Quadband (GSM 850 / 900 / 1800 / 1900) 
*HSDPA 850 / 1900 
*microSD minnekort
*Operativsystem: Windows Mobile 6.5
*Wi-Fi (IEEE 802.11 b/g)
*Bluetooth 2.0 med A2DP
*FM radio med RDS
*Mini USB (HTC ExtUSB)
*Størrelse: 108 mm (h), 53 mm (b) 13,7 mm (d)
*Vekt: 117,5 g med batteri

## Referanser


## Eksterne lenker
* HTC produktside
* AT&T HTC Pure
Roger Harli

**Roger Harli** (født 15. mai 1973 i Trondheim) er en norsk ishockeytrener. Han var ansatt i Trondheim Ishockeyklubb i 1994-2008. Han har siden 2009 vært assistenttrener i Rosenborg elite ishockey.

## Referanser


## Eksterne lenker
*
Felix Genzmer

**Felix Stephan Hermann Genzmer** (født 25. mars 1878 i Marienburg i Vestpreussen, død 19. august 1959 i Tübingen) var en tysk jurist, rettshistoriker og medievist.

## Liv
Felix Genzmer stammet fra en juristfamilie. Faren, Stephan Genzmer, var senatspresident i *[[Preußisches Oberverwaltungsgericht]]*, og hans yngre bror, Erich Genzmer, ble professor i romer- og sivilrett ved universitetet i Hamburg.

Genzmer studerte retts- og statsvitenskap i Berlin og Marburg fra 1896 til 1898. Før første verdenskrig hadde han forskjellige stillinger i retts- og statsapparatet, og under krigen tjenestegjorde han som soldat og ble belønnet med Jernkorset. I 1920 ble han utnevnt til professor i offentlig rett ved universitetet i Rostock, og fra 1922 hadde han samme stilling ved universitetet i Marburg. Etter nazistenes maktovertagelse i 1933 ble han medlem av SS, og fra 1937 var han medlem av NSDAP. Fra 1940 hadde han en stilling ved universitetet i Tübingen. Han trakk seg tilbake i 1945.

## Virke
Genzmer er mest kjent for sin tyske oversettelse av *[[Edda]]*, som utkom 1912–1920, og siden ble utgitt i en rekke ny opplag. Han skrev også en rekke oversettelser og artikler innenfor norrøn og germansk filologi, samt tysk retts- og religionshistorie.

## Referanser
Jan Christian Johanssen

**Jan Christian Johanssen** (født 16. juni 1841 i Trondheim, død 11. august 1911) var en norsk klassisk filolog og pedagog. Han var stortingsrepresentant 1880–1882.

## Liv
Johanssen ble student i 1857 og *[[cand. mag.]]* i 1864. Fra 1867 til 1875 var han stipendiat i latinsk filologi ved universitetet i Kristiania, og konkurrerte i 1875 med J. P. Weisse om det ledige professoratet i latin. Fra 1876 var han bestyrer av Fredrikstad høiere almenskole, og representerte Fredrikstad på Stortinget fra 1880 til 1882. I 1894 ble han utnevnt til ekspedisjonssjef i Kirkedepartementet, hvor han blant annet var med på å gjennomføre nyordningen av den høyere skolen etter loven av 27. juli 1896. I 1900 ble han konstituert som rektor ved Skiens skole. Han tok avskjed fra denne stillingen i 1909.

## Referanser


## Eksterne lenker
* 
*
Malm Ultraintervall

**Malm Ultraintervall** er et 72 kilometer langt ultraløp i Malm i Steinkjer kommune, som arrangeres av Malm IL. Malm Ultraintervall består av en løype på 12 kilometer som løpes seks ganger på et døgn, med start på ny runde hver fjerde time. Lengden på pausen mellom hver runde avhenger av hvor fort deltakerne løper. Starttidspunkt i 2010 var 12.00 – 16.00 – 20.00 – 00.00 – 04.00 – 08.00.

Løpet ble første gang arrangert 6. juni – 7. juni 2009, med 31 deltakere.

I 2010 var løpet et av ti ultraløp på den nasjonale terminlista for ultraløp, og ble arrangert 12. juni – 13. juni, mens 2011-løpet gikk av stabelen 4. juni – 5. juni

I 2012 skal arrangørene av Malm Ultraintervall stå for NM i ultraløp 2012, og Malm Ultraintervall vil derfor ikke bli arrangert igjen før tidligst i 2013.

## Vinnere

## Eksterne lenker
* Løpets offisielle hjemmeside
* Arrangørens hjemmeside
Baard Kaalaas

**Baard Bastian Larsen Kaalaas** (født 7. januar 1851 i Hamre på Osterøy, død 25. desember 1918 i Kristiania) var en norsk bryolog og pedagog.

## Liv
Kaalaas arbeidet i flere år som folkeskolelærer, før han tok realartium i 1876 og reallærereksamen i 1878. Siden var han lærer ved flere privatskoler i Kristiania, blant andre Gjertsens skole. Fra 1878 begynte han å studere moser, særlig levermoser. Han studerte disse mosene rundt om i Norge, særlig på Vestlandet, dels på egen hånd, dels med stipend fra universitetet. Han skrev flere avhandlinger om Norges moseflora. Særlig hadde «Levermossernes udbredelse i Norge» grunnleggende betydning, og ble belønnet med Kronprinsens gullmedalje.

## Utmerkelser
Kaalaasdalen på Spitsbergen er oppkalt etter ham.

## Referanser




## Kilder

## Eksterne lenker
Skotsk Premier League 2010–2011

●
Aberdeen

●
Celtic

●
Dundee United

●
Inverness CT

●
Hamilton

●
Hearts

●
Hibernian

●
Kilmarnock

●
Motherwell

●
Rangers

●
St. Johnstone

●
St. Mirren


**Clydesdale Bank Scottish Premier League 2010–11** er den trettende sesongen av Scottish Premier League (SPL). Den starter 14. august 2010 og avslutter i mai 2011.

Regjerende mester er Rangers FC. Laget som rykket ned etter sesongen 2009-2010 var Falkirk FC, og det nye laget som rykket opp fra skotsk første divisjon var Inverness Caledonian Thistle FC, etter at laget hadde vært i første divisjon i kun en sesong etter nedrykket etter sesongen 2008-2009.

## Spillesystem
Etter 33 runder, 16. april 2011, vil serien ble delt i to og hvert lag vil da spille mot hverandre fire ganger innen disse to gruppene. De lagene som er på plassene 7-12 etter 33. runde kan ikke bli bedre enn plass 7, uansett om de har høyere poengsum enn lag over.

## Europakvalifisering
Mesterligaen:
* Nr. 1 vil gå inn i Mesterligaens andre kvalifiseringsrunde, eventuelt til tredje kvalifiseringsrunde.

Europaligaen:
* Nr. 2 vil gå inn i Europaligaens tredje (siste) kvalifiseringsrunde
* Nr. 3 vil gå inn i andre kvalifiseringsrunde til samme turnering
* Nr. 4 vil kunne få deltakelse, avhengig av om cupvinneren er blant de tre beste i ligaen og/eller om Skottland skulle på en Fair play-plass.

## Hendelser
### Rekordseier
6. november 2010 satte Celtic SPL-rekord for største seier i en enkeltkamp, da de slo Aberdeen 9&ndash;0.

### Edinburgh slo Glasgow
10. november slo begge Edinburgh-klubbene Hearts og Hibernian de to Old Firm-lagene Celtic og Rangers samme dag. Hearts slo Celtic 2&ndash;0 på Tynecastle, mens Hibernian slo overraskende Rangers 3&ndash;0 på Ibrox. Avisen *[[The Scotsman]]* meldte at den siste gangen dette skjedde var i april 1972.

### Dommerstreik
21. november vedtok de skotske dommerne å gå til streik etter den konflikt med det skotske fotballforbundet da dommerne mente forbundet ga dem for svak støtte i forhold til klubbenes kritikk av dem hvor en stor del av denne skal angivelig være uberettiget. Denne berørte serierunden som var berammet til helgen 27. og 28.november. Det skotske forbundet hentet da inn UEFA-dommere fra utlandet til å gjennomføre serierunden men alle ti kampene i Scottish Football League ble utsatt på grunn av streiken.

Etter at lederen for det skotske forbundet Stewart Regan uttrykte sin tillit til dommerne 28. november og regnet med at dommerne ville vende tilbake til oppgavene etter markeringen denne helgen.

## Tabell

Ferdigspilt
Rangering: 1. poeng, 2. målforskjell, 3. antall scorede mål.
Kilde: Soccerbase.com - NRK sport - Skotsk Premier League statistikksenter

## Toppscorere

Ferdigspilt
Kilde: BBC , NRK sport og Spillerprofilen av den enkelte spiller på soccerbase.com

;Hat-trick

I løpet av sesongen har følgende spillere laget hat-trick:

## Baner og besøk

Ferdigspilt

## Noter


## Eksterne lenker
* Scottish Premier League Archive 2010/2011 hos *Scottish Professional Football League* (spfl.co.uk)
Jackass Number Two

***Jackass Number Two*** er en amerikansk dokumentar-komedie fra 2006. Filmen er oppfølgeren til ** (2002), begge basert på MTV-serien *[[Jackass]]*.

## Referanser


## Eksterne lenker
*
My Heart Cries for You

**«My Heart Cries for You»** er en populærmusikksang, tilpasset av Carl Sigman og Percy Faith, etter en fransk sang fra 1700-tallet.

Den sentimentale balladen ble spilt inn på plate mot slutten av 1950 av Guy Mitchell with Mitch Miller and his orchestra. Den ble utgitt av Columbias Records med katalognummer 39067.

Komposisjonen ble også arrangert og spilt inn på LP-plate av John Serry Sr. and his ensemble for Dot Records (katalognummer DLP-3024)

Den er utgitt i  tallrike coverversjoner. Blant hitinnspillingene var de med Vic Damone, Evelyn Knight og Dina Shore.

Dinah Shore with Chorus & Orhcestra Cond.: Henri René spilte den inn i New York City 29. oktober 1950. Den ble utgitt på RCA Victor 20-3978 (i USA), på His Master's Voice B&nbsp;10026 og på His Master's Voice A.L.&nbsp;3163 (sistnevnte i Norge).  

Sangen har også blitt spilt inn på plate av Elvis Presley og dusinvis av andre artister.

På sitt «comeback»album, *The Moon Was Blue*, fra 2005, spilte Bobby Bare inn en versjon av «My Heart Cries for You».

På sitt album *If Your Memory Serves You Well* spilte Serena Ryder inn en coverversjon av denne samt av mange andre klassikere.

## Norsk versjon
Egil Hagen har skrevet en norsk tekst. Den norske tittelen er «Du er alt for meg».

### Innspillinger

## Listeplasseringer

## Referanser
Snaptun

**Snaptun** er en liten havneby i Østjylland, Hedensted kommune, Region Midtjylland. Den har 502 innbyggere (2023). Fra Snaptun er det fergeforbindelse til Hjarnø og Endelave.

Stedet er kjent for en helleristning på stein fra vikingtiden og førkristen tid av hva som oppfattes som den norrøne guden Loke, ansikt med mustasjer, og sammensydd munn. Denne kalles for «Blæsebælgs-beskytter», altså i forbindelse med framstilling av jern i en smie, og er i dag utstilt på Horsens Museum i Oldtidsudstillingen.

## Referanser
Arkitekturåret 1851

**Arkitekturåret 1851** er en oversikt over hendelser, fødte og avdøde musikkpersonligheter i 1851.

## Bygninger
* The Crystal Palace, som huset Londonutstillingen 1851 blir reist i Hyde Park, London. Det ble designet av Joseph Paxton.
* Osborne House på Isle of Wight i England, designet av Thomas Cubitt blir fullført.
* Dock Tower i Grimsby, England blir fullført.

## Hendelser
* Gottfried Semper publiserer den første del av boken sin *[[The Four Elements of Architecture]]*.

## Priser
* Prix de Rome, arkitektur: Gabriel-Auguste Ancelet
* Royal Gold Medal – Thomas Leverton Donaldson.

## Fødsler
* 9. januar – Jens Vilhelm Petersen, dansk arkitekt (død 1931)
* 9. februar – Viggo Dorph-Petersen, dansk arkitekt (død 1937)
* 10. mars – Heinrich Wenck, dansk arkitekt (død 1936)
* 22. juni – Johan Laurentz, svensk arkitekt (død 1901)
* 22. april – Karl Börgemann, tysk arkitekt (død 1938)
* 29. mai – Otto Wilhelm Scharenberg, tysk arkitekt (død 1920)

## Dødsfall
* 10. juni – Hans Ditlev Franciscus von Linstow, dansknorsk arkitekt (født 1787)
* 5. juli – Giovanni Scudieri, italiensk arkitekt og Tbilisis sjefsarkitekt (født 1817)
Emil Schreiner

**Emil Theodor Schreiner** (født 26. november 1831 i Christiania, død 15. november 1910) var en norsk klasisk filolog og pedagog som skrev bøker om språket latin.

## Liv og virke
Han var sønn av Peter Heinrich Schreiner (1794–1880) og Andrea Wiborg (1801–82).  Faren var innvandret i 1819 fra Flensburg i Tyskland og drev som ivrig kjøpmann i jernvare-bransjen, var frimurer og ridder av Vasaordenen. 

De bodde i Kirkegaten og var ukentlig vertskap for Emil og hans studievenner som Cathrinus Bang, Sophus Bugge og Hartvig Lassen.

Schreiner hadde tatt examen artium i 1849 ved Christiania katedralskole og ble cand. philol. i 1855.  Så var han ett år  og studerte filologi i Berlin og jobbet litt ved Nissens Latin- og Realskole.

Han drev fra 1859 til 1862 egen latinskole i Christiania. Den hadde i 1855 blitt opprettet av overlærer Harald Wilhelm Ottosen (1830–99) og senere høyesterettsadvokat Anton Vilhelm Heiberg (1831–85), da med navnet *Latinskolen for ældre elever*.  Emil overdro skolen videre i 1862 til Fredrik Gjertsen, som fra 1869 kalte den Gjertsens skole.

Etter noen år  som universitetsstipendiat i klassisk filologi, ble han i 1863 adjunkt og i 1864 overlærer ved nevnte katedralskole.  Da rektor Johan Vibe var syk 1870–72 var det Emil som måtte vikariere, samtidig som han forfattet den mye brukte *Latinsk Sproglære til Skolebrug*, først utgitt i 1871.

I 1872 giftet Emil seg med søskenbarnet Gunhild Heiberg Wiborg (1848–1932). De ble foreldre til kjemikeren Erling Schreiner (1884–1929).

Fra 1872 til 1877 var han rektor ved Skiens Latinskole og kom med flere læreboker om latin. Det var i denne perioden han trakterte cello i en kvartett med overlærer Vincent Stoltenberg.

Fra 1877 til 1894 var han  rektor ved Drammen latinskole.  I 1882 tilkom ham en ridder av St. Olavs Orden og i 1887 ble han valgt inn i Det Norske Videnskaps-Akademi.  

Fra 1894 til 1907 var han tilbake i hjembyen, som rektor ved katedralskolen i Christiania der han etterfulgte nyss avdøde Carl Arnoldus Müller (1818–1893).  Han ble i 1897 kommandør i 2. klasse.

Schreiner var  medlem av undervisningsrådet og av kommisjonen som var nedsatt i 1890 og utarbeidet et utkast til loven av 1896 om høyere skoler. 

## Utgivelser
*
*
*
*
*

## Referanser
Fliege mit mir in die Heimat

**Fliege mit mir in die Heimat** er en sang med melodi og tekst av  østerrikeren Franz Winkler.

Engelsk tittel er «Forever and Ever». Den engelske teksten ble skrevet av Malia Rosa i 1948.

Sangen ble opprinnelig spilt inn på engelsk av Gracie Fields.

Den ble spilt inn på plate av Perry Como 13. januar 1949 og utgitt av RCA Victor Records med katalognumrene 20-3347-A (78-plate) og 47-2892-A (single). Den andre siden var *[[I Don't See Me in Your Eyes Anymore]]*.

I Storbritannia ble den utgitt av EMI på HMV-etiketten med katalognummer BD-1250 i juni 1949. Den andre siden var «A – You're Adorable».

andre innspillinger ble gjort av Russ Morgan, Dina Shore og Margaret Whiting.

## Norsk versjon
Tola har skrevet en norsk tekst. På norsk bærer den tittelen «Evig og alltid». Frank Weylert, Arild Andresens ensemble har spilt inn sangen. Den ble utgitt på 78-platen Musica A&nbsp;8904.

## Listeplassering
Perry Comos versjon kom på Billboard-listen 19. mars 1949 og lå der i fire uker med nummer to som høyeste plassering.

## Referanser
Tim Truman

**Timothy «Tim» Truman** (født 9. februar 1956 i Gauley Bridge, Vest-Virginia) er en amerikansk tegneserieskaper forfatter, kunstner og musiker.

Fra 1979 til 1981 studerte han ved Joe Kubert School of Cartoon og grafisk kunst i New Jersey. Nå jobber han som instruktør ved Pennsylvania College of Art and Design. Trumans første profesjonelle arbeid med tegneserier var science fictionserien Grimjack som ble tegnet for det uavhengige selskapet First Comics sammen med forfatteren John Ostrander. Grimjack dukket først opp i Starslayer # 10 i 1983 før den fikk sitt eget hefte fra 1984.

Truman har vært aktiv som tegneserieskaper i mer enn tretti år og har gjennom årene jobbet med en rekke serier. Han har skrevet og tegnet freemtidsserien *Scout* og var involvert i relanseringen av den gamle serien *Airboy* for Eclipse Comics. I 1989 gav han ut miniserien *Hawkworld*, en oppdatering av DC Comics gamle superhelt Hawkman. Han har også tegnet westernserien Jonah Hex etter manus av John R. Lansdale. Truman har også arbeidet både som tegner og forfatter for Conan.

## Referanser


## Eksterne lenker
* 
*
Ormøy (Færder)

**Ormøy** (også skrevet *Ormø* og *Ormøya*) er en ca. 120 dekar stor øy i Færder kommune. Øya ligger øst for Jarlsø og vest for Torgersøya. Den vestlige delen av øya er den bratteste. Ved nordenden av Ormøy ligger **Ormøybåen**, der det bodde folk fra ca. 1790. Den er forbundet med Ormøy med et smalt eid som har blitt til i løpet av de siste par hundre åra. Ormøy inngår i Færder nasjonalpark, som ble opprettet i 2013.

Ormøy nevnes allerede i 1207, da baglerne kom seilende og la til ved Ormøy. De planla å overfalle kong Inge i Tunsberg, men fikk høre at han var i Oslo og seilte derfor snart videre dit. Øya er også nevnt flere andre ganger opp gjennom historien, ofte som samlingssted for skipsflåter.

Utafor Ormøy er det to registrerte skipsvrak fra 1900-tallet som har status som kulturminner. På øya er det også tre gravhauger fra bronsealderen, hvorav alle har blitt utgravd eller plyndra. Den sørligste gravhaugen er den største, og har en diameter på om lag 12 meter.

På det høye fjellet sør på Ormøy er det fire bolter, den eldste sannsynligvis stammer fra en klaffetelegraf som ble satt opp under napoleonskrigen. Den var i operasjon fra 1808 til 1814, som repeterstasjon nr. 77. Tre av boltene ble seinere skifta ut slik at de kunne benyttes til et trigonometrisk merke under andre verdenskrig.

## Referanser
Blått brygg

***Blått brygg*** er et musikkalbum utgitt av Bryggerigangen Bluesband i 1979.

## Sporliste

# «No More Slumber» 3:55
# «Sitter inne og ser ut» 5:20
# «Big Boss Man» 3:37
# «Renska» 2:55
# «Freelance» 2:11
# «John Wesley Hardin'» 3:22
# «Blueberry Hill» 4:11
# «Don't You Slam That Door» 2:34
# «Jeg er for lat» 4:15
# «I'm Going Down to the River to Drown Myself» 4:06

## Eksterne lenker
Zhang He

**Zhang He** (kinesisk: 張郃, pinyin: *Zhāng Hé*, født 167 i Mao i det som i dag er Renqiu i Hebei i Kina, død 231) var en ledende general under den mektige krigsherre Cao Cao i overgangstiden mellom Han-dynastiet og de tre rikers tid i Kina. Hans militære karriere begynte da de gule turbaners opprør brøt ut i 184. Senere tjenestegjorde han under Han Fu og Yuan Shao før han skiftet side og gikk over til Cao Cao under slaget ved Guandu. Han var med på en rekke større felttog, blant annet mot Yuan Tan, Zhang Lu, Ma Chao og Liu Bei. Etter Cao Caos død i 220 var Zhang He primært engasjert i forsvaret av Cao Wei mot nordekspedisjonene ledet av kansler Zhuge Liang av kongeriket Shu. Han døde av et pileskudd i et sammenstøt med Zhuge Liangs styrker i 231.

Zhang He fikk et veldig ry; han ble av Chen Shou, forfatter av *[[Sanguo Zhi|De tre rikers historie]]*, ansett som en av de fem ledende generaler i kongedømmet Wei, sammen med Zhang Liao, Xu Huang, Yue Jin og Yu Jin. Han skal også ha vist stor respekt og støtte for konfucianske lærde, og støttet tiltak for å få kjennere av de fem klassikere inn i ledende verv i Cao Pis hoff.
Bundesliga (fotball kvinner) 2009–10

**[[Bundesliga (fotball kvinner)|Bundesliga i fotball for kvinner]] 2009–10** er den 20. sesongen av Bundesliga i fotball for kvinner, Tysklands øverste fotballiga. Sesongen begynte den 20. september 2009, kort etter EM 2009, og sluttet den 9. mai 2010.

Turbine Potsdam forsvarte seriegullet fra året før, med bare ett tap og 59 poeng, flest siden Frankfurt vant i 2006–07. Duisburg ble nummer to for femte gang på seks sesonger og slo dermed følge med Potsdam til Mesterligaen 2010–11. Duisburg hadde også toppscoreren, Inka Grings, som vant tittelen for sjette gang. 

Rekordmestrene Frankfurt klarte heller ikke i år å kvalifisere seg for Mesterligaen, men gikk fram en plass fra i fjor, til tredjeplass. Dette skjedde på bekostning av fjorårets sølvvinner Bayern München som nå var hele 20 poeng bak vinneren etter å ha tapt gullet på målforskjell året før. I bunnen av tabellen overlevde 1. FC Saarbrücken for første gang på fire forsøk i Bundesligaen siden 2001–02, tross at sju spillere forlot klubben etter opprykket. Freiburg rykket ned etter ni strake sesonger i den øverste serien.

## Sluttabell
**K** = Kamper spilt; **V** = Kamper vunnet; **U** = Kamper endt uavgjort; **T** = Kamper tapt; **+** = Scorede mål; **-** = Inslupne mål; **MF** = Målforskjell; **P** = Poeng

Vinner er markert i grønt, lag som kvalifiserte seg til Mesterligaen i gult, og nedrykkslag i rosa. (N) markerer lag som rykket opp før sesongen, og (M) markerer forrige sesongs seriemester.

## Kilder



## Eksterne lenker
* Soccerway
Videospeilet

***Videospeilet*** er et norsk musikkprogram som gikk på NRK-TV i 1986. Programmet hadde en hovedvekt på musikkvideoer og ble sendt på fredager. *Videospeilet* ble ledet av Espen Beranek Holm den første tiden, mens Jostein Pedersen tok over programlederjobben høsten 1986.

Niels Bierge, Ivar Dyrhaug, Beranek og Torstein Vegheim sat i programredaksjonen.

*Videospeilet* ble i 1987 etterfulgt av *[[Veras vindu mot pop og rock]]*.

## Om programmet
En av de beste musikkreportasjene Slettemark har sett:

## Referanser


## Eksterne lenker
*
Kald pils, hett brygg

***Kald pils, hett brygg*** er et musikkalbum utgitt av Bryggerigangen Bluesband i 1991.

## Sporliste

# «Heroin»
# «Frekke faen»
# «For gammel»
# «Kald pils»
# «Knapper og glans»
# «Liten drosjekø, Taxidriver»
# «Drosjekusk»
# «H.D.»
# «Dyret»
# «Bryggerigangens sommerslager, sommeroverti'»
# «Hett brygg»

## Eksterne lenker
*
TopPop

***TopPop*** er et norsk musikkprogram for ungdom som gikk på NRK fra 1987 til 1989. *TopPop* var et program der NRK satte opp sin egen «topp 25»-liste som ble presenter for et publikum i salen og for TV-seerne. I tillegg til å presentere utvalgte musikkvideoer fra lista, hadde de også gjesteopptredener av aktuelle artister. Det inneholdt også en kortere sekvens der man tok for seg hva som var populært for noen tiår siden. Programmet gikk annenhver torsdag (fra 1988 på fredag) og ble i begynnelsen ledet av Vera Kvaal og Rune Gokstad. Sendingene gikk fra Rockefeller i Oslo.

Programmet etterfulgte *[[Veras vindu mot pop og rock]]* og  ble etterfulgt av *[[Panorama (TV-program)|Panorama]]*.

## Opprinnelse
*TopPop* var langt på vei en fornorsket versjon av det britiske *[[Top of the Pops]]*. Det var tiltenkt å ha sendestart i 1986, men ble utsatt til februar 1987. Disse planene ble imidlertid stoppet av Harald Tusberg i underholdningsavdelingen, og det skulle derfor gå ytterligere syv måneder før programmet kom på lufta. Utsettelsene skapte en konflikt mellom Tusberg og Ivar Dyrhaug, som var programmets skaper. 

Den stadige synkende interessen for NRK blant ungdommen og tilsvarende økning av interessen for satellittsendinger og video, var en medvirkende årsak til at programmet ble realisert.

Det ble i alt sendt 43 sendinger. Det inkluderer tolv såkalte «TopPop Spesial» hvor en artist eller gruppe ble portrettert. Alle episodene ble produsert på Rockefeller Music Hall i Oslo. Fjernsynsbransjen hadde blitt oppmerksomme på nyåpnede Rockefeller (åpnet 14. mars 1986) etter de sponset «norsk uke» på Sky Channel høsten 1987 med 15 norskproduserte pop-/rockvideoer – alle tatt opp på Rockefeller.

## Programledere
* Vera Kvaal (1987–1988)
* Rune Gokstad (1987–1988)
* Pia Strømstad (1988)
* Christel Higraff (1988–1989)
* Haakon Eliassen (1988–1989)
* Jon Ola Sand (1989)

## Referanser


## Eksterne lenker
*
Rooster Blues

***Rooster Blues*** er et musikkalbum utgitt av Four Roosters i 1983. Dette var gruppas debutalbum.

## Sporliste

# «Doing the Dishes» 2:48
# «I Can't Stop» 4:29
# «Snake In my Bedroom» 2:16
# «Lonley Night on the Southside» 5:49
# «These Bitter Tears» 4:16
# «I Cry the Blues» 5:18
# «Barefoot Rock» 3:07
# «I Remember the Howling Wolf» 4:27
# «Married Women's Boogie» 2:45
# «Bad Luck Love» 4:28
Corydoras guapore

***Corydoras guapore*** er en art i gruppen pansermaller. Det er en tropisk ferskvannsfisk som finnes i innlandsvann i Sør-Amerika, og i Guaporé-bassenget i Brasil.

Den blir opptil 41&nbsp;mm lang. Den lever i tropisk klima, i vann med en temperatur på 21-24&nbsp;°C, en pH på 6,0-8,0 og en hardhet på 2-25 dGH.
Den lever av makk, bentiske krepsdyr, insekter og plantemateriale.
Den legger egg i tett vegetasjon. De voksne fiskene vokter ikke eggene.

## Eksterne lenker
* 
*
Ingen grenser

***Ingen grenser*** er en norsk dokumentar- og realityserie som gikk på NRK1 fra 2010 til 2011 og på TV 2 i 2013. Lars Monsen var ekspedisjonsleder for de to første sesongene som gikk på NRK, mens Odd-Bjørn Hjelmeset var ekspedisjonsleder for TV 2s versjon. Her skulle elleve deltakere med ulike fysiske funksjonshemninger ta seg fram til et ekspedisjonsmål i villmarka ved hjelp av muskelkraft og viljestyrke. Ekspedisjonslederen skulle forøkte å motivere deltakerne til å fortsette når de støtte på hindringer eller ville gi opp. Programmet gikk på søndagskvelder. 

Serien er basert på den britiske TV-serien *[[Beyond Boundaries]]*. 

Den hadde svært høye seertall da den gikk på NRK. Andre sesong ble i snitt sett av 1,2 millioner og siste episode tippet over 1,4 millioner seere, noe som gav en seerandel på 67,2 prosent. Programmet oppnådde ikke like stor suksess etter at det ble flyttet til TV 2. Det mistet nesten en million seere og ble i snitt liggende på drøyt 300 000. 

## Sendinger
Den første *Ingen grenser*-ekspedisjonen ble gjennomført 20. august – 20. september 2009. I løpet av 30 dager krysset deltakerne Nordkalotten og tilbakela nærmere 500 kilometer for egen maskin gjennom Sverige og Norge. Serien hadde sendestart på NRK1  7. mars 2010 og vant samme året Gullruten i kategorien beste reality. Under samme kåring vant programleder Lars Monsen folkets pris. Serien fikk også Medierosen våren 2010, og deltakerne Siv Toverød og Tare Teksum ble kåret til Årets trønder.

Den andre ekspedisjonen ble gjennomført 20. juni – 20. juli 2011. Denne gangen startet Lars Monsen og de elleve ekspedisjonsdeltakerne ved svenskegrensa i Femundsmarka. Målet var å ta seg fram til toppen av Snøhetta i løpet av 30 dager. Serien hadde sendestart på NRK1 1. januar 2012. Sesongen to ble kåret til årets reality under Gullruten 2012, mens Kari Sangro Olestad ble kåret til årets deltaker.

I 2013 startet den tredje ekspedisjonen. Den gikk på TV 2 med tidligere langrennsløper Odd-Bjørn Hjelmeset som ekspedisjonsleder. Serien hadde sendestart den 2. oktober 2013.

## Referanser
Arkitekturåret 1852

**Arkitekturåret 1852** er en oversikt over hendelser, fødte og avdøde musikkpersonligheter i 1852.

## Bygninger
* Underhuset i Palace of Westminster designet av Charles Barry og August Pugin fullføres.
* King's Cross jernbanestasjon i London fullføres.

## Priser

* Royal Gold Medal – Leo von Klenze.
* Prix de Rome, arkitektur: Léon Ginain.

## Fødsler
* 1. mars - Martin Borch, dansk arkitekt (død 1937)
* 18. april - Friedrich von Thiersch, tysk arkitekt og maler (død 1921)
* 25. april - Fritz Eckert, svensk arkitekt (død 1937)
* 25. juni - Antoni Gaudí, spansk og catalansk arkitekt (død 1926)
* 30. juli - Ludwig Hoffmann, tysk arkitekt (død 1932)
* 7. august - Andreas Clemmensen, dansk arkitekt (død 1928)
* 1. oktober - Heinrich Seeling, tysk arkitekt (død 1932)

## Dødsfall
* 13. mars - Georg Moller, tysk arkitekt og byplanlegger (født 1784)
* 8. mai - Giuseppe Jappelli, italiensk arkitekt (født 1783)
* 14. september - August Pugin, engelsk arkitekt, designer, og designteoretiker (født 1812)
Saudi-Arabia under Sommer-OL 1992

**Saudi-Arabia under Sommer-OL 1992**. Ni sportsutøvere fra Saudi-Arabia deltok under Sommer-OL 1992 i Barcelona. Det var femte gangen som Saudi-Arabia deltok i et sommer-OL. De vant ikke noen medaljer.

## Medaljer
Senegal under Sommer-OL 1992

**Senegal under Sommer-OL 1992**. Tjue sportsutøvere, atten menn og to kvinner fra Senegal deltok i fire sporter, friidrett, judo, bryting og svømming under Sommer-OL 1992 i Barcelona. De vant ikke noen medaljer.

## OL-medaljer
Min mammas gård

***Min mammas gård*** er en norsk-latvisk TV-dokumentar fra 2008. Dokumentaren er produsert av Bivrost film & tv as og NRK Kultur. Manus og regi er ved Ilze Burkovska Jacobsen. Den ble vist på NRK i 2009.

Dokumentaren tar for seg de historiske omveltningene i Latvia og en personlig skildring av Jacobsens mor Tale Kalna og hennes liv på et latvisk småbruk. I forbindelse med premieren i Riga 6. januar 2009 fikk dokumentaren mye oppmerksomhet på grunn av den aktuelle økonomiske krisen som rammet bøndene særlig hardt.

Dokumentaren ble valgt ut til Den internasjonale dokumentarfilmfestivalen i Amsterdam (IDFA) høsten 2008. Den ble kåret til beste TV-dokumentar under Gullruten 2010 etter å ha blitt vist på NRK.

## Referanser


## Eksterne lenker
*
Sierra Leone under Sommer-OL 1992

**Sierra Leone under Sommer-OL 1992**. Elleve sportsutøvere fra Sierra Leone deltok i friidrett under Sommer-OL 1992 i Barcelona. Det var femte gangen som Sierra Leone deltok i et sommer-OL, de vant ikke noen medaljer 

## Medaljer
Seychellene under Sommer-OL 1992

**Seychellene under Sommer-OL 1992**. Elleve sportsutøvere Seychellene deltok i fire sporter under Sommer-OL 1992 i Barcelona. Det var tredje gangen som Seychellene deltok i et sommer-OL, de vant ikke noen medaljer.

## Medaljer
Hexamita

* *[[Hexamita columbae]]*
* *[[Hexamita meleagridis]]*
* *[[Hexamita muris]]*
* *[[Hexamita pitheci]]*
* *[[Hexamita salmonis]]*
* *[[Hexamita truttae]]*

***Hexamita*** er en gruppe eukaryoter som lever parasittisk.
Den er beslektet med *[[Giardia]]*.

## Arter
*[[Hexamita columbae]]* finnes i tynntarmen hos duer.
*[[Hexamita meleagridis]]* finnes i tynntarmen hos kalkuner og kan også forårsake sykdom hos andre fuglearter.
*[[Hexamita muris]]* finnes i tarmen hos gnagere.
*[[Hexamita pitheci]]* finnes i tykktarmen hos rhesusaper og andre aper.
*[[Hexamita salmonis]]* finnes i tarmen hos laksefisker. *Hexamita*-lignende organismer er også forbundet med «hull-i-hodet-syken» hos akvariefisk, spesielt hos diskuser og oskar.
*[[Hexamita truttae]]* finnes i tarmen hos fisk.

## Eksterne lenker
* 
* http://medical-dictionary.thefreedictionary.com/Hexamita
* http://www.jstor.org/pss/3271929
* http://www.lexic.us/definition-of/Hexamita
Kronstad holdeplass

**Kronstad holdeplass** er en bybaneholdeplass på Bybanen i Bergen. Holdeplassen ligger i Årstad bydel, og åpnet 22. juni 2010 sammen med resten av holdeplassene på Bybanen.

Høgskolen i Bergen med 6&nbsp;700 studenter og 660 tilsatte holder til i et nybygg øst for holdeplassen, hvor de flyttet inn i 2014. Holdeplassen har fire plattformer, og betjenes av både linje 1 og linje 2. Frem til linje 2 åpnet 21. november 2022, var Kronstad den nærmeste bybaneholdeplassen for reisende til og fra Haukeland sjukehus. 

## Eksterne lenker
* 
*
Singapore under Sommer-OL 1992

**Singapore under Sommer-OL 1992**. Fjorten sportsutøvere fra Singapore deltok i seks sporter under Sommer-OL 1992 i Barcelona. De vant ikke noen medaljer.  

## Medaljer

## Eksterne lenker
*  Singapore at the 1992 Barcelona Summer Games  på Sports-reference.com/olympics
Mama

**Mama** er et tettsted i Irkutsk oblast i Russland som ligger i ved elven Vitim, ca 130 km sør for Vitims samløp med Lena. Mama lufthavn ligger like utenfor sentrum.

## Referanser
Kronstad stasjon

**Kronstad stasjon** ble opprettet 1913 som *Krohnstad stasjon* på Vossebanen på Kronstad i Bergen, dagens skrivemåte har blitt brukt siden 1921. Vossebanen har i dag status som sidespor til Bergensbanen, persontrafikken på stasjonen har blitt nedlagt, og stasjonen har fått status som driftssted med lastespor. Stasjonen har sporforbindelse til Kronstad depot på Bybanen i Bergen, depotet ligger på stasjonens område.

## Referanser


## Eksterne lenker
Mama lufthavn

**Mama lufthavn** (ICAO: **UIKM**) er en regional flyplass som ligger ved tettstedet Mama og elven Vitim i Irkutsk oblast i Russland.
Slovenia under Sommer-OL 1992

**Slovenia under Sommer-OL 1992**. Trettifem sportsutøvere, tjueni menn og seks kvinner fra Slovenia deltok i tolv sporter under Sommer-OL 1992 i Barcelona. Det var første gangen som Slovenia deltok i et sommer-OL. De kom på delt 52.-plass med to bronsemedaljer. Skytteren Rajmond Debevec var Slovenias flaggbærer under åpningsseremonien.

## Medaljer

## Medaljevinnerne
Sri Lanka under Sommer-OL 1992

**Sri Lanka under Sommer-OL 1992**. Elleve sportsutøvere, fem menn og seks kvinner fra Sri Lanka deltok i fem sporter under Sommer-OL 1992 i Barcelona. De vant ikke noen medaljer.

## Medaljer
Sudan under Sommer-OL 1992

**Sudan under Sommer-OL 1992**. Seks sportsutøvere fra Sudan deltok i tre sporter under Sommer-OL 1992 i Barcelona. Det var sjette gang Sudan deltok i et OL. De vant ingen medaljer.
Stenochilidae

* *[[Colopea]]*
* *[[Stenochilus]]*

**Stenochilidae** er en gruppe (familie) av edderkopper som tilhører undergruppen Entelegynae i gruppen Araneomorphae. Familien omfatter bare 12 kjente arter fra Sørøst-Asia.

## Utseende
Små til middelsstore (3–10&nbsp;mm) edderkopper. De kan særlig kjennes på at de to fremste beinparene er kraftig utviklede, etter alt å dømme en tilpasning til graving.

## Levevis
Edderkoppene lever på bakken, helst mellom løvstrø på fuktige steder, men noen kan også finnes i ganske tørre habitater. De lever trolig i rør av silke.

## Utbredelse
Familien er utbredt fra India i vest til Fiji i øst.

## Systematisk inndeling

* Klasse edderkoppdyr, Arachnida
** Orden edderkopper, Araneae
*** Underorden Opisthothelae 
**** Gruppe araneomorfe edderkopper, Araneomorphae
***** Gruppe Neocribellata
****** Gruppe Entelegynae
******* Overfamilie Palpimanoidea
******** Familie **Stenochilidae** Thorell, 1873
********* Slekten *[[Colopea]]* Simon, 1893
********** *[[Colopea laeta]]* (Thorell, 1895) (Burma, Thailand)
********** *[[Colopea malayana]]* Lehtinen, 1982 (Thailand, Malaysia, Singapore)
********** *[[Colopea pusilla]]* (Simon, 1893)  (Filippinene)
********** *[[Colopea romantica]]* Lehtinen, 1982 (Bali)
********** *[[Colopea silvestris]]* Lehtinen, 1982 (Ny-Guinea)
********** *[[Colopea tuberculata]]* Platnick & Shadab, 1974 (Fiji)
********** *[[Colopea unifoveata]]* Lehtinen, 1982 (Borneo)
********** *[[Colopea virgata]]* Lehtinen, 1982 (Thailand, Vietnam)
********** *[[Colopea xerophila]]* Lehtinen, 1982 (Ny-Guinea)
********* Slekten *[[Stenochilus]]* O. P-Cambridge, 1870
********** *[[Stenochilus crocatus]]* Simon, 1884 (Burma, Kambodsja, Sri Lanka)
********** *[[Stenochilus hobsoni]]* O. P.-Cambridge, 1870  (India)
********** *[[Stenochilus scutulatus]]* Platnick & Shadab, 1974 (India)

## Kilder
* Lehtinen, P.T. (1982) Spiders of the Oriental-Australian region. IV. The family Stenochilidae. Annales Zoologici Fennici 19: 115-128.http://www.sekj.org/PDF/anzf19/anz19-115-128.pdf

## Eksterne lenker
*
Black Midnight, Stars & Streetlights

***Black Midnight, Stars & Streetlights*** er et musikkalbum utgitt av The Crank Bros. den 28. september . Dette er gruppas debutalbum. Albumet ble nominert til Spellemannprisen i kategorien «blues».

## Sporliste
# «Good Thing Goin'»
# «Life is a Nightmare»
# «Get These Blues off Me»
# «All Your Love»
# «I Did What I Did Cause I do What I do»
# «The Big Deep»
# «Cuttin' In»
# «Don't Let Her Come & Go»
# «Backdoor»
# «Black Midnight, Stars & Streetlights»

## Referanser


## Eksterne lenker
*
Baitul Futuh

**Bait'ul Futuh** er den største moskeen i Vest-Europa. Den ble bygget av ahmadiyya-bevegelsen i 2003. Moskeen ligger sørvest i London, i forstaden Morden, i nærheten av jernbanestasjonen Morden Sør og Morden undergrunnsstasjon. Moskékomplekset ble i sin helhet ferdigstilt gjennom frivillige donasjoner av Ahmadiyya Muslim-fellesskapet.

Den har plass til 10 000 troende muslimer. Kostnadene ved prosjektet var ca 5.5 millioner pund.

Moskeen har også blitt listet på topp-50-listen over bygninger av *[[Spectator Magazine]]*.

## Referanser
HTC Tilt 2

**HTC Tilt 2** er en Windows Mobile-basert mobiltelefon (smartphone) som blir produsert av HTC. Den ble lansert i februar 2009, og var i salg fra mai samme år. Den er en modifisert versjon av HTC Touch Pro2, med bl.a. endret design, og i forhold til Touch Pro2 mangler den sekundært kamera, samt at Bluetooth er versjon 2.0, ikke 2.1. 

Mobilen har utskyvbart QWERTY-tastatur, en 3,6 tommer stor resistiv touchskjerm, og har bl.a. GPS, wi-fi og et kamera med 3,15 megapiksler. 

## Spesifikasjoner
*Skjerm: 3,6 tommer, autorotasjon
*Skjermoppløsning: 480 x 800
*Styring: resistiv touchskjerm (TouchFLO™ 3D interface) med zoomfelt
*Batteri: 1500 mAh (Li-Ion)
*Taletid: 450 minutter (GSM), 390 minutter (3G)
*Standbytid: 475 timer (GSM), 650 timer (3G)
*Kamera: 3,15 megapiksler med autofokus, VGA video
*GPS og A-GPS
*528 MHz Qualcomm prosessor
*RAM: 288 MB
*ROM: 512 MB
*Quadband (GSM 850 / 900 / 1800 / 1900) 
*HSDPA 850 / 1900 / 2100
*microSD minnekort
*Operativsystem: Windows Mobile 6.1
*Wi-Fi (IEEE 802.11 b/g)
*Bluetooth 2.0 med A2DP
*FM radio 
*Mini USB (HTC ExtUSB)
*Størrelse: 116 mm (h), 59,2 mm (b) 17,3 mm (d)
*Vekt: 178,5 g med batteri

## Referanser


## Eksterne lenker
* HTC produktside
Syria under Sommer-OL 1992

**Syria under Sommer-OL 1992**. Åtte sportsutøvere fra Syria deltok i fire sporter under Sommer-OL 1992 i Barcelona. Syria, som deltok for sjuende gang i et OL, vant ikke noen medaljer.
 
## Medaljer
Arkitekturåret 1853

**Arkitekturåret 1853** er en oversikt over hendelser, fødte og avdøde musikkpersonligheter i 1853.

## Bygninger

## Priser
* Royal Gold Medal – Robert Smirke.
* Prix de Rome – Arthur-Stanislas Diet

## Fødsler

*1. februar &ndash; Johann Gottlieb Schoch, tysk hagearkitekt (død 1905)
*25. februar &ndash; Antonio Rivas Mercado, meksikansk arkitekt og ingeniør  (død 1927)
*7. mars &ndash; Paul Wittig, tysk arkitekt (død 1943)
*22. juli &ndash; Alfred Messel, tysk arkitekt (død 1909)
*9. november &ndash; Stanford White, amerikansk arkitekt (død 1906)
*26. desember &ndash; Wilhelm Dörpfeld, tysk arkitekt og arkeolog (død 1940)

## Dødsfall

* 25. februar &ndash; Christian Friedrich Andreas Rohns, tysk arkitekt (født 1787)
* 22. august &ndash; P.C. Hagemann, dansk arkitekt (født 1810)
* 5. september &ndash; Michael Smith Arentz, norsk arkitekt (født 1794)
* 6. november &ndash; August Soller, tysk arkitekt (født 1805)

## Referanser


## Eksterne lenker
*
Ludvig Cæsar Martin Aubert

**Ludvig Cæsar Martin Aubert** (født 30. mars 1807 i Kristiansand, død 14. juni 1887) var en norsk klassisk filolog og professor i filologi ved universitetet i Christiania fra 1840 til 1875.

Ludvig Cæsar Martin Aubert var sønn av offiseren Benoni d'Aubert (1768–1832). Han ble lektor ved universitetet i Christiania i 1832 og var fra 1840 professor i filologi. Han tok avskjed i 1875. Han ble regnet som en av samtidens fremste kjennere av det latinske språket, men skrev først og fremst mindre grammatiske og tekstkritiske avhandlinger. Først i 1874 utga han et større arbeid, *Den latinske verbalflexion*. Han var dessuten en rekke år direktør for universitetets myntkabinett og ga ut en del numismatiske arbeider.

Aubert ble utnevnt til kommandør av 1. klasse av St. Olavs Orden den 19. juli 1873.

## Referanser


## Kilder

* Ludvig Daae: «Professor Ludvig Caesar Martin Aubert». Særtrykk av *[[Skilling-Magazin]]*, 1887
* «Aubert, Ludvig Cæsar Martin», i *[[Nordisk familjebok]]*, 1. utgave, bind 1. Stockholm, 1876, sp. 1311.
* 

## Eksterne lenker
* Digitaliserte bøker av Aubert hos Nasjonalbiblioteket.
Rhesusape

**Rhesusape** er en art i gruppen dyreaper.
Voksne hanner blir ca. 53 cm i gjennomsnitt og veier gjennomsnittlig 7,7 kg. Hunnene er mindre, i gjennomsnitt 47 cm lange og 5,3 kg tunge. 
Den er brun eller grå på farge og har rosa ansikt som vanligvis er uten pels. Halen er middels lang, mellom 20,7 og 22,9 cm.
Typisk levealder er ca. 25 år.
Arten hører hjemme i nordlige India, Bhutan, Bangladesh, Pakistan, Nepal, Myanmar, Laos, Thailand, Afghanistan, Hongkong, sørlige Kina, og Vietnam.

## Referanser


## Eksterne lenker
*
Wergeland holdeplass

**Wergeland holdeplass** er en bybaneholdeplass på Bybanen i Bergen. Holdeplassen ligger i Årstad bydel, og åpnet 22. juni 2010 sammen med resten av holdeplassene på Bybanen.

Holdeplassen ligger like ved der Trikken i Bergen hadde vendesløyfe for linje 1 i perioden fra 1928 til den ble nedlagt i 1965. Dagens bybanetrasé fra Nygård holdeplass til Wergeland holdeplass er nesten identisk med den nedlagte trikkelinjen.

## Eksterne lenker
* 
*
Surinam under Sommer-OL 1992

**[[Surinam]]** deltok under Sommer-OL 1992. Seks sportsutøvere, fem menn og en kvinne fra Surinam deltok i tre sporter, friidrett, sykling og svømming under Sommer-OL 1992 i Barcelona. Dette var sjuende gangen Surinam deltok i et sommer-OL, de kom på en delt 54.-plass med en bronsemedalje. 

## Medaljer

## Medaljevinnerne

## Referanser


## Eksterne lenker
*
Swaziland under Sommer-OL 1992

**'Swaziland under Sommer-OL 1992**. Seks sportsutøvere fra Swaziland deltok i to sporter, boksing og friidrett under Sommer-OL 1992 i Barcelona. Det var fjerde gangen som Swaziland deltok i et OL, de vant ikke noen medaljer.

## Medaljer
Poul Martin Møller

**Poul Martin Møller** (født 21. mars 1794 i Uldum ved Vejle, død 13. mars 1838 i København) var en dansk dikter og filosof. Han var professor i filosofi ved universitetet i Christiania fra 1828 til 1830.

## Liv
Poul Martin Møller var sønn av Rasmus Møller, og vokste opp i Købelev på Lolland. Han gikk på latinskolen i Nykøbing og fikk Christian Winther til skolekamerat. Da faren i sitt andre ekteskap giftet seg med Winthers mor, ble de dessuten halvbrødre.

Han ble student i 1812, og tok teologisk embetseksamen i 1816. Året etter tok han imot en stilling som huslærer hos grev Moltke på Espegård ved Skælsør, hvor en stor del av hans dikteriske produksjon ble til. Da han kom tilbake til København i 1818, sto byen midt oppe i striden mellom Baggesen og Oehlenschläger. Møller kastet seg inn i striden og skrev to parodier.

Av reiselyst gikk han i 1819 om bord i en av Det asiatiske Kompagnis kinafarere som skipsprest. Han var borte i nesten to år, og skrev *Optegnelser paa Rejsen til Kina* om reisen. Etter hjemkomsten var han lærer i noen år, fra 1822 til 1826 som adjunkt ved Metropolitanskolen. Fra disse årene stammer hans oversettelse av de første seks sangene av *[[Odysséen]]*. På denne tiden skrev han også den første danske novellen i ordets moderne betydning, «En dansk Students Eventyr».

I 1826 tok Møller på Sibberns oppfordring en stilling som lektor i filosofi ved universitetet i Christiania i Norge. Her rykket han to år senere opp til professor, men han kunne ikke trives i den lille provinshovedstaden. Det var derfor en befrielse da han i 1830 ble utnevnt til ekstraordinær professor i filosofi ved Københavns Universitet. Her så han med uvilje på hegelianismens fremtrengen, og skrev på en fremstilling av den greske filosofiens historie. Ved siden av skrev han bare noen få dikt og enkelte anmeldelser.

## Verker
* Aprilsvise (Grøn er vårens hæk) 1819
* *Andre digte* 
* *Efterladte Skrifter af Poul M. Møller*, I-III, Chr. Winther, F.C. Olsen og Chr. Thaarup (red.), Kbh., 1839-43.
* *Efterladte Skrifter af Poul M. Møller*, I-VI, 2. udg., ovennævnte samt L.V. Petersen (red.), Kbh., 1848-50.
* *Efterladte Skrifter af Poul M. Møller*, I-VI, 3. udg., L.V. Petersen (red.), Kbh., 1855-56. [Bedste udgave]
* *Udvalgte Skrifter*, I-II, Vilh. Andersen (red.), Holberg-Selskabet, Kbh., 1895. 
* *Skrifter i Udvalg* I-II, Vilh. Andersen (red.), Holberg-Selskabet, Kbh., 1930. 
* Morten Borup (red.), *Poul Møller og hans Familie i Breve*, 3 bind, Det Danske Sprog- og Litteraturselskab, 1976. ISBN 87-87504-21-9.
*Efterladte *Skrifter* af Poul M. Møller, VII 2004 faren (Helge Møller) og farfaren (Hans Ulrik) var glade for å få dette barnet.

## Referanser


## Eksterne lenker
* 
* Poul Martin Møller på Kalliope.org 
* Arkiv for Dansk Litteratur 
* Manuskripter og tegninger fra reisen til Kina i Det Kongelige Bibliotek
* Digitaliserte bøker av Møller hos Nasjonalbiblioteket.
Sverige under Sommer-OL 1992

**Sverige under Sommer-OL 1992**. 187 sportsutøvere fra Sverige deltok i tjueto sporter under Sommer-OL 1992 i Barcelona. Sverige kom på 27.-plass med en gull-, sju sølv- og fire bronsemedaljer. Tennisspilleren Stefan Edberg var Sveriges flaggbærer under åpningsseremonien.

## Medaljer

 
## Medaljevinnerne
Ian Ziering

**Ian Andrew Ziering** (født 1964) er en amerikansk skuespiller som er kjent for sin rolle som Steve Sanders i TV-serien *[[Beverly Hills 90210]]* som han hadde vært med i siden 1990. 

Ziering vokste opp i West Orange i New Jersey og har to brødre, Jeff og Barry, som begge er mer enn ti år eldre enn ham. Han er skilt fra Nikki Schieler Ziering. De to hadde giftet seg i 1997, og Ziering søkte om skilsmisse fra henne i 2002. Ifølge ham hadde paret flere uforsonlige konflikter som de ikke fikk ryddet opp i. Den 3. februar 2010 annonserte Ziering at han hadde forlovet seg med sykepleieren Erin Kristine Ludwig.

I 1990 ble Ziering valgt til å spille karakteren Steve Sanders i den populære TV-serien *Beverly Hills 90210*. Han var en av kjendis-danserne i sesong 4 av TV-kanalen ABC sin amerikanske versjon av den populære TV-serien *Dancing with the Stars*. Hans profesjonelle dansepartner var da Cheryl Burke, som hadde vunnet dansekonkurransen både i sesong 2 med sin daværende partner Drew Lachey og også i sesong 3 med partneren Emmitt Smith. Ziering klarte seg til semi-finalen av sesong 4, og fikk tre 10-ere fra dommerne for en av sine to danser i semi-finalen, men det var ikke nok til å nå finalen. Han og Cheryl ble dermed eliminert etter at resultatene kom opp dagen etter, den 15. mai 2007. 

I 2006 var Ziering både produsent og regissør, samtidig som han spilte i kortfilmen *Man VS Monday*, som vant publikumsprisen Choice Award i 2006 på Fort Lauderdale Film Festival. I 2006 vant Ziering kategorien «Beste mannlige hovedrolle» på Monaco Film Festival på grunn av sin portrettering i en uavhengig film.

Ziering har også vært med i TV-serien *[[JAG]]* i rollen som Cameron Stewart. Han hadde også en rolle i videospillet *Freelancer*, som hovedpersonen, Edison Trent.

## Referanser


## Eksterne lenker
* 
*
Søren Bruun Bugge

**Søren Bruun Bugge** (1798–1886) var en norsk klassisk filolog og prest. Han var professor i latin ved universitetet i Christiania fra 1825 til 1833 og rektor ved Christiania katedralskole fra 1833 til 1847.

## Liv
Søren Bruun Bugge var sønnesønn av presten Søren Bugge, sønn av biskop Peter Olivarius Bugge og bror til pedagogen Frederik Moltke Bugge. Som Norges eneste filologiske kandidat ble han i 1820 utnevnt til lektor i latin ved universitetet i Christiania, hvor han alt tidligere hadde holdt forelesninger. Fra 1825 til 1833 var han professor, og fra 1833 til 1847 rektor ved Christiania katedralskole. I 1847 tok han teologisk embetseksamen og ble samme år utnevnt til sogneprest. Fra 1851 til 1878 var han prost i Hadeland, Ringerike og Hallingdal prosti.

Bugge behersket latin til fullkommenhet og skrev en rekke latinske universitetsprogrammer og avhandlinger, samt lærebøker på dette språket.

## Kilder

## Eksterne lenker
*
Togo under Sommer-OL 1992

**Togo under Sommer-OL 1992**. Seks sportsutøvere fra Togo deltok i to grener under Sommer-OL 1992 i Barcelona. Det var fjerde gangen Togo deltok i et sommer-OL, men utøverne vant ingen medaljer.

## Medaljer

## Eksterne lenker
* Resultater og profilside  på sports-reference.com
Marius Nygaard

:*For høyesterettsdommeren se: [[Marius Nygaard (dommer)]]*
 
**Marius Nygaard** (født 13. september 1838 i Bergen, død 7. februar 1912 i Kristiania) var en norsk norrøn filolog og pedagog. Han var med på å utarbeide rettskrivningen av 1907 for riksmål.

## Liv
Marius Nygaard ble student i 1855, *[[cand. philol.]]* i 1861, og var fra 1864 adjunkt ved Kristiansand katedralskole. I 1876 ble han overlærer. Han ble utnevnt til rektor i Frederikshald i 1877 og var fra 1894 rektor i Drammen.

Nygaard beskjeftiget seg særlig med studiet av gammelnordisk litteratur. Blant arbeidene hans fremhever seg særlig en rekke avhandlinger om syntaks i *[[Aarbøger for nordisk Oldkyndighed]]* og *[[Arkiv for nordisk filologi]]*, samt i *Sproglig-historiske Studier tilegnede Professor C. R. Unger*, hvor han studerte språkbruken i norrøn prosa. Den poetiske språkbruken behandlet han i *Eddasprogets Syntax* (1865–1867). Han utga også en utførlig *Norrøn Syntax* (1906), og en kortfattet *Oldnorsk Grammatik til Skolebrug* (1871). Hans *Oldnorsk Læsebog for Begyndere* (1875) fikk stor utbredelse. Han utarbeidet dessuten sammen med Emil Schreiner og Jan Christian Johanssen en *Latinsk Ordbog* (1887), og skrev en *Kortfattet Fremstilling af det norske Landsmaals Grammatik*.

## Referanser


## Kilder
*